पाएं अपने शहर की ताज़ा ख़बरें और फ्री ई-पेपरडाउनलोड करें
बिहारीगंज में एक किराना दुकानदार की दुकान के फाटक का कब्जा उखाड़ कर चोरों ने सामान की चोरी कर ली। घटना सोमवार की रात्रि गमैल रोड पर घटी। पीड़ित दुकानदार रंजीत कुमार ने बताया कि मंगलवार की सुबह जब वे अपनी दुकान की ओर गए तो देखा कि फाटक टूटा हुआ था। इसके अलावा दुकान से किशमिश, काजू, बिस्किट, सरसों तेल समेत लगभग 30 हजार रुपए का सामान गायब था। दुकानदार ने बताया कि उसकी दुकान में चौथी बार चोरी की घटना घटित हुई है। घटना की सूचना मिलने पर पुलिस मौके पर पहुंची और मामले की पूरी जानकारी ली। इससे पूर्व घटित चोरी की घटना को लेकर लोगों ने सड़क जाम कर आक्रोश भी व्यक्ति किया था। बावजूद इसके पुलिस प्रशासन आज तक चोरी की घटना का पर्दाफाश नहीं कर सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn